Κανονισμός (ΕΚ) αριθ. 225/2003 της Επιτροπής

της 5ης Φεβρουαρίου 2003

για την τροποποίηση του κανονισμού (ΕΚ) αριθ. 2125/95 όσον αφορά τον κατάλογο των κινεζικών αρχών που είναι αρμόδιες για την έκδοση των πιστοποιητικών καταγωγής για τις κονσέρβες μανιταριών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργάνωσης της αγοράς στον τομέα των μεταποιημένων προϊόντων με βάση τα οπωροκηπευτικά(1), όπως τροποποιήθηκε τελευταία από τον κανονισμό (ΕΚ) αριθ. 453/2002 της Επιτροπής(2), και ιδίως το άρθρο 15 παράγραφος 1,

Εκτιμώντας τα ακόλουθα:

(1) Με προφορικό υπόμνημα της 5ης Δεκεμβρίου 2002, οι κινεζικές αρχές διαβίβασαν στην Επιτροπή έναν πλήρη ενημερωμένο κατάλογο των αρμόδιων αρχών για την έκδοση των πιστοποιητικών καταγωγής που απαιτούνται για τη θέση σε ελεύθερη κυκλοφορία των κονσερβών μανιταριών που κατάγονται από τη χώρα αυτή, που αναφέρονται στο άρθρο 10 παράγραφος 1 του κανονισμού (ΕΚ) αριθ. 2125/95 της Επιτροπής, της 6ης Σεπτεμβρίου 1995, για το άνοιγμα και τον τρόπο διαχείρισης των δασμολογικών ποσοστώσεων που εφαρμόζονται στις κονσέρβες μανιταριών(3), όπως τροποποιήθηκε τελευταία από τον κανονισμό (ΕΚ) αριθ. 1286/2002(4). Πρέπει, συνεπώς, να τροποποιηθεί το παράρτημα II του εν λόγω κανονισμού.

(2) Με το ίδιο υπόμνημα, οι κινεζικές αρχές ζήτησαν από την Επιτροπή να αποδεχθεί προσωρινά κατά την αίτηση θέσεως σε ελεύθερη κυκλοφορία στην Κοινότητα κινεζικών κονσερβών μανιταριών, παράλληλα με τα πιστοποιητικά καταγωγής που φέρουν τις νέες σφραγίδες και υπογραφές, τη χρήση των πιστοποιητικών καταγωγής που φέρουν τις σφραγίδες και τις υπογραφές των κινεζικών αρχών που αναφέρονται στο παράρτημα II του κανονισμού (ΕΚ) αριθ. 2125/95, όπως τροποποιήθηκε από τον κανονισμό (ΕΚ) αριθ. 1286/2002. Για να μην διαταραχθεί η ομαλή διεξαγωγή των εισαγωγών, πρέπει να προβλεφθεί η δυνατότητα αυτή έως τις 31 Μαΐου 2003.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα II του κανονισμού (ΕΚ) αριθ. 2125/95 αντικαθίσταται από το παράρτημα του παρόντος κανονισμού.

Άρθρο 2

Έως τις 31 Μαΐου 2003, ένας εισαγωγέας μπορεί να υποβάλει, κατά την αίτησή του για θέση σε ελεύθερη κυκλοφορία στην Κοινότητα κονσερβών μανιταριών καταγωγής Κίνας, πιστοποιητικά καταγωγής που φέρουν τις σφραγίδες και τις υπογραφές των κινεζικών αρχών που απαριθμούνται στο παράρτημα του κανονισμού (ΕΚ) αριθ. 2125/95, όπως τροποποιήθηκε από τον κανονισμό (ΕΚ) αριθ. 1286/2002.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Φεβρουαρίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 297 της 21.11.1996, σ. 29.

(2) ΕΕ L 72 της 14.3.2002, σ. 9.

(3) ΕΕ L 212 της 7.9.1995, σ. 16.

(4) ΕΕ L 179 της 9.7.2002, σ. 21.

ΠΑΡΑΡΤΗΜΑ

"ΠΑΡΑΡΤΗΜΑ II

Κατάλογος των κινεζικών αρχών που είναι αρμόδιες για την έκδοση των πιστοποιητικών καταγωγής που αναφέρονται στο άρθρο 10 παράγραφος 1:

- General Administration of Quality Supervision

- Entry-exit Inspection and Quarantine Bureau of the People's Republic of China in:

>ΘΕΣΗ ΠΙΝΑΚΑ>"